《飞来寺 其一》
明代·金节

神灵有意却飞来，福地于今绝胜开。古洞猿藏山色暝，清泉龙濑石岩摧。

磬声寂处僧初定，舟缆过时客再回。登眺几经忘岁月，空馀磴道长莓苔。

作者简介：金节，字持甫。南海人。明穆宗隆庆四年（一五七〇）解元。明神宗万历五年（一五七七）进士。授官中秘。秩满，改南京户部员外郎。晋郎中。出为临安知府，有平寇功。累官至广西参政。罢政还，卒于家。有《吴粤草》、《缶鸣集》。清道光《广东通志》卷二八一有传。